รายชื่อวันสำคัญของไทย
วันอื่น ๆ

| วันที่ | ชื่อ | หมายเหตุ |
| --- | --- | --- |
| 4 มกราคม | วันทหารม้า | รำลึกถึงพระวีรกรรมความกล้าหาญของสมเด็จพระเจ้ากรุงธนบุรี ในยุทธการบ้านพรานนกเมื่อ พ.ศ. 2309 |
| 17 มกราคม | วันโคนมแห่งชาติ | เป็นการเริ่มต้นองค์การส่งเสริมกิจการโคนมแห่งประเทศไทยในวันที่ 16 มกราคม พ.ศ. 2503 โดยพระบาทสมเด็จพระมหาภูมิพลอดุลยเดชมหาราช บรมนาถบพิตรกับสมเด็จพระเจ้าเฟรเดอริกที่ 9 แห่งเดนมาร์ก เริ่มตั้งแต่ พ.ศ. 2530 |
| วันแรกในปฏิทินจีน (มกราคม,กุมภาพันธ์) | วันตรุษจีน | ทำพิธีโดยไทยเชื้อสายจีน และเป็นส่วนหนึ่งของภาคเอกชน มักฉลองเป็นเวลาสามวัน เริ่มในวันก่อนวันสิ้นปีจีน เป็นวันหยุดในจังหวัดนราธิวาส, ปัตตานี, ยะลา, สตูล และสงขลา |
| 2 กุมภาพันธ์ | วันเกษตรแห่งชาติ | รำลึกถึงความสำคัญของการเกษตรกรรม และเพื่อสนับสนุนส่งเสริมอาชีพของเกษตรกร เนื่องในโอกาสวันสถาปนามหาวิทยาลัยเกษตรศาสตร์ใน พ.ศ. 2486 |
| 10 กุมภาพันธ์ | วันอาสารักษาดินแดน | วันก่อตั้งกองอาสารักษาดินแดนใน พ.ศ. 2497 |
| 14 กุมภาพันธ์ | วันวาเลนไทน์ | วันหยุดตะวันตก รำลึกถึงวันมรณกรรมของนักบุญวาเลนตินุสเมื่อ ค.ศ. 269 (พ.ศ. 812) อุทิศแด่ความรัก เป็นวันสำคัญที่จะแต่งงาน |
| 25 กุมภาพันธ์ | วันวิทยุกระจายเสียงแห่งชาติ | รำลึกถึงการกระจายเสียงทางวิทยุเป็นครั้งแรกใน พ.ศ. 2470 |
| 5 มีนาคม | วันนักข่าว | ตรงกับวันก่อตั้งสมาคมนักข่าวแห่งประเทศไทยใน พ.ศ. 2498 เพื่อเชิดชูการสื่อสารมวลชนไทย |
| 8 มีนาคม | วันสตรีสากล | วันสำคัญโดยสหประชาชาติ ตระหนักถึงความสำคัญและสิทธิของสตรี |
| 2–8 เมษายน | เทศกาลเช็งเม้ง | พิธีของชาวจีน เพื่อแสดงความเคารพต่อบรรพบุรุษผู้ล่วงลับ |
| 4 เมษายน | วันภาพยนตร์แห่งชาติ | ส่งเสริมการภาพยนตร์ไทย |
| 22 เมษายน | วันคุ้มครองโลก | วันสำคัญโดยสหประชาชาติ ตระหนักถึงการปกป้องสิ่งแวดล้อมทางธรรมชาติของโลก |
| 8 พฤษภาคม | วันกาชาดสากล | วันสำคัญโดยขบวนกาชาดและเสี้ยววงเดือนแดงนานาชาติ เพื่อรำลึกถึงวันเกิดของอ็องรี ดูว์น็อง บิดาแห่งกาชาดสากลเมื่อ ค.ศ. 1828 (พ.ศ. 2371) |
| 19 พฤษภาคม | วันอาภากร | รำลึกถึงวันสิ้นพระชนม์ของพระเจ้าบรมวงศ์เธอ กรมหลวงชุมพรเขตอุดมศักดิ์เมื่อ พ.ศ. 2466 |
| 31 พฤษภาคม | วันงดสูบบุหรี่โลก | วันสำคัญโดยสหประชาชาติ ตระหนักถึงภัยจากการสูบบุหรี่ |
| แรม 8 ค่ำ เดือน 6 (พฤษภาคม–มิถุนายน) | วันอัฐมีบูชา | พิธีของชาวพุทธ รำลึกวันถวายพระเพลิงพระพุทธสรีระของพระโคตมพุทธเจ้าเมื่อ 1 ปีก่อน พ.ศ. |
| วันที่ 5 เดือน 5 ตามปฏิทินจีน | วันไหว้ขนมจ้าง | เทศกาลจีน รำลึกถึงวันอัตวินิบาตกรรมของชฺวี ยฺเหวียนเมื่อ 278 ปีก่อน ค.ศ. (พ.ศ. 265) |
| 7 สิงหาคม | วันรพี | รำลึกถึงวันสิ้นพระชนม์ของพระเจ้าบรมวงศ์เธอ กรมหลวงราชบุรีดิเรกฤทธิ์เมื่อ พ.ศ. 2463 |
| วันที่ 15 เดือน 7 ตามปฏิทินจีน (สิงหาคม) | วันสารทจีน | เรียกเป็นวันสารทจีน เพื่อแยกความแตกต่างกับวันสารทไทย (ดูด้านล่าง) |
| 1 กันยายน | วันสืบ นาคะเสถียร | รำลึกถึงวันถึงแก่กรรมของสืบ นาคะเสถียรเมื่อ พ.ศ. 2533 |
| 4 กันยายน | วันเรือดำน้ำ | ระลึกถึงวันที่รับมอบเรือหลวงมัจฉาณุและเรือหลวงวิรุณจากมิตซูบิชิ มอเตอร์สใน พ.ศ. 2480 |
| 15 กันยายน | วันศิลป์ พีระศรี | รำลึกถึงวันเกิดของศิลป พีระศรีเมื่อ พ.ศ. 2435 |
| 15 กันยายน | วันราชมงคล | ระลึกถึงวันที่พระบาทสมเด็จพระมหาภูมิพลอดุลยเดชมหาราช บรมนาถบพิตร พระราชทานชื่อมหาวิทยาลัยเทคโนโลยีราชมงคลเมื่อ พ.ศ. 2531 |
| 16 กันยายน | วันโอโซนโลก | วันสำคัญโดยสหประชาชาติ ส่งเสริมและตระหนักถึงการอนุรักษ์ชั้นโอโซน |
| 22 กันยายน | วันรณรงค์ลดการใช้รถส่วนบุคคล | วันสำคัญโดยสมาคมปลอดรถยนต์โลก โดยรณรงค์ลดการใช้รถส่วนบุคคล |
| วันที่ 15 เดือน 8 ตามปฏิทินจีน (กันยายน) | วันไหว้พระจันทร์ | เทศกาลจีน เฉลิมฉลองการสิ้นสุดของการเก็บเกี่ยวในฤดูใบไม้ร่วง |
| แรม 15 ค่ำ เดือน 10 (กันยายน–ตุลาคม) | วันสารทไทย | วันทำบุญอุทิศแก่บรรพบุรุษผู้ล่วงลับไปแล้ว ส่วนใหญ่ฉลองในจังหวัดนครศรีธรรมราช |
| วันที่ 1–9 เดือน 9 ตามปฏิทินจีน (กันยายน–ตุลาคม) | เทศกาลกินเจ | ประเพณีถือศีลกินผัก มักตรงกับวันสารทไทย ขึ้นอยู่กับความแตกต่างระหว่างปฏิทินจันทรคติไทยกับจีน |
| 31 ตุลาคม | วันออมแห่งชาติ | ส่งเสริมการออมเงิน ตรงกับวันแห่งการประหยัดและการออมของโลก |
| 31 ตุลาคม | วันฮาโลวีน | พิธีของศาสนาคริสต์ เป็นวันก่อนวันสมโภชนักบุญทั้งหลาย มีการเฉลิมฉลองฮาโลวีน |
| ขึ้น 15 ค่ำ เดือน 11 (ตุลาคม) | มหาปวารณา/วันออกพรรษา | เป็นวันที่ช่วงเข้าพรรษาสิ้นสุดลงและเริ่มต้นทอดกฐินในวันถัดมา |
| ขึ้น 15 ค่ำ เดือน 12 (พฤศจิกายน) | วันลอยกระทง | บูชารอยพระพุทธบาทและขอขมาพระแม่คงคา หรือเทศกาลยี่เป็งในจังหวัดเชียงใหม่ |
| 6 พฤศจิกายน | วันกู้ชาติ | รำลึกถึงการกอบกู้เอกราชของเจ้าตากสำเร็จใน พ.ศ. 2310 |
| 1 ธันวาคม | วันเอดส์โลก | วันสำคัญโดยสหประชาชาติ โดยรณรงค์ยับยั้งการแพร่ระบาดของเชื้อเอดส์ |
| 24 ธันวาคม | วันคริสต์มาสอีฟ | พิธีของศาสนาคริสต์ เตรียมตัวและอยู่ร่วมกับครอบครัวก่อนคริสต์มาส |
| 25 ธันวาคม | วันคริสต์มาส | วันหยุดของชาวคริสต์ ฉลองวันประสูติของพระเยซูเมื่อ 4 ปีก่อน ค.ศ. (พ.ศ. 539) |
| 1 เชาวาล ตามปฏิทินอิสลาม | วันตรุษอีดิ้ลฟิตรี (วันรายอปอซอ) | วันหยุดของชาวมุสลิม ฉลองการสิ้นสุดของเราะมะฎอน ถือเป็นวันหยุดในจังหวัดนราธิวาส, ปัตตานี, ยะลา, สตูล และสงขลา |
| 10 ซุลฮิจญะฮ์ ตามปฏิทินอิสลาม | วันตรุษอีดิ้ลอัฎฮา (วันรายอฮัจยี) | วันหยุดของชาวมุสลิม รำลึกความตั้งใจของอิบรอฮีมในการเชือดพลีอิสมาอีลเพื่อทดสอบการเชื่อฟังต่ออัลลอฮ์ ถือเป็นวันหยุดในจังหวัดนราธิวาส, ปัตตานี, ยะลา, สตูล และสงขลา |
^a จัดตามปฏิทินจันทรคติไทยหรือจีน
^b ห้ามขายของมึนเมาทุกชนิดในวันหยุดศาสนาพุทธ ยกเว้นร้านปลอดภาษีในท่าอากาศยานนานาชาติ